b'\n_START_ARTICLE_\nEuroazijsko gospodarsko povjerenstvo\n_START_SECTION_\nUspostavljanje\n_START_PARAGRAPH_\nPredsjednici Bjelorusije, Kazakstana i Rusije su 1995. potpisali prve sporazume o uspostavljanju Carinskog saveza. Kasnije su se pridru\xc5\xbeili Kirgistan i Tad\xc5\xbeikistan. Na temelju dogodovora, 2000. obrazovana je Euroazijska ekonomska zajednica (EAEZ)._NEWLINE_U Du\xc5\xa1abeu su 6. listopada 2007. Bjelorusija, Kazakstan i Rusija potpisali sporazum o uspostavljanju jedinstvenog carinskog podru\xc4\x8dja i Povjerenstva Carinskog saveza kao jedinstvenog stalnog vladaju\xc4\x87eg tijela Carinskog saveza._NEWLINE_Obrazovanje Carinskog saveza, implementacija jedinstvenog carinskog podru\xc4\x8dja i du\xc5\xbenosti Saveza se ne pla\xc4\x87aju i ne postoje druge prepreke ili zabrane ekonomskog karaktera, osim odre\xc4\x91enih sigurnosti, antidampin\xc5\xa1kih i kompenzacijskih mjera. Nadle\xc5\xbenosti dr\xc5\xbeava \xc4\x8dlanica u carinskoj politici predane su Povjerenstvu Carinskog saveza._NEWLINE_Crinski zakonik Carinskog saveza stupio je na snagu 1. srpnja 2010. S Carinskim savezom primjenjene su uobli\xc4\x8dene carine i druge uobli\xc4\x8dene mjere kojima se ure\xc4\x91uje robna trgovina s tre\xc4\x87im stranama._NEWLINE_Predsjednici Bjelorusije, Kazakstana i Rusije su 18. studenog 2011. potpisali Delaraciju o Euroazijskoj gospodarskoj integraciji, u kojoj su najavili pokretanje sljede\xc4\x87e faze integracije - Jedinstveni gospodarski prostor (JGP). Ovaj dokument najavio je stvaranje Euroazijskog gospodarskog saveza za 2015._NEWLINE_Od 1. sije\xc4\x8dnja 2012., sve tri dr\xc5\xbeave \xc4\x8dlanice ratificirale su osnovni paket 17 sporazuma o pokretanju Jedinstvenog gospodarskog prostora.\n_START_SECTION_\nRazvoj\n_START_PARAGRAPH_\nU Moskvi je 19. o\xc5\xbeujka 2012. odr\xc5\xbean samit Me\xc4\x91udr\xc5\xbeavnog vije\xc4\x87a Eurazijske ekonomske zajednice, vrhovnog euroazijskog gospodarskog vije\xc4\x87a na razini \xc4\x8delnika dr\xc5\xbeava. \xc4\x8celnici dr\xc5\xbeava \xc4\x8dlanica izrazili su o\xc4\x8dekivanje potpisivanja svih ugovora o uspostavljanju Euroazijskog gospodarskog saveza 1. sije\xc4\x8dnja 2015.\n_START_SECTION_\nUpravljanje\n_START_PARAGRAPH_\nOd 1. sije\xc4\x8dnja 2012. Povjerenstvo uklju\xc4\x8duje upravno tijelo od 600 me\xc4\x91unarodnih du\xc5\xbenosnika. Od 1. srpnja 2012. broj djelatnika pove\xc4\x87ao se na 850, a od 1. sije\xc4\x8dnja 2013. na 1071. Svi osobe zaposlene u Povjerenstvu su kao slu\xc5\xbebenici me\xc4\x91unarodni du\xc5\xbenosnici._NEWLINE_EGP je tijelo s dvije razine. Vije\xc4\x87e povjerenstva ujedinjuje zamjenike predsjednika vlada i Odbor Povjerenstva, radno tijelo u koje dr\xc5\xbeave \xc4\x8dlanice iza\xc5\xa1ilju svoje zastupnike u svojstvu me\xc4\x91unarodnih neovisnih slu\xc5\xbebenika.'